Toyota GT 86

Το Toyota GT 86 είναι ένα σπορ αυτοκίνητο, διάταξης σαλονιού 2+2, που κατασκευάζεται από κοινού από τις ιαπωνικές αυτοκινητοβιομηχανίες Toyota και Subaru, από τις 2 Φεβρουαρίου 2012 έως σήμερα. Παρουσιάστηκε επίσημα στο Σαλόνι Αυτοκινήτου του Τόκιο τον Οκτώβριο του 2011 και αρχικά κυκλοφόρησε στην Ιαπωνία, τόσο ως Toyota 86, όσο και ως Subaru BRZ. Το φθινόπωρο του 2012 ξεκίνησε η διάθεση και των δύο μοντέλων και στην Ευρώπη, όπου η πρώτη εκδοχή κυκλοφορεί ως Toyota GT 86. Στα μέσα του 2012 λανσαρίστηκε και στη Βόρεια Αμερική ως Scion FR-S, ενώ ακολούθησε και το αντίστοιχο της Subaru. Λόγω της κατάργησης της εταιρείας Scion, ωστόσο, από τον Οκτώβριο του 2016 η εκδοχή της Scion πωλείται στην ήπειρο αυτή με το σήμα της Toyota, μια αλλαγή που συνέβη τότε σε όλα τα πρώην μοντέλα της Scion, και ειδικά το FR-S ως Toyota 86.

Στα μέσα του 2016, για τη σεζόν του 2017, τα GT 86 και BRZ υπέστησαν μια ελαφρά ανανέωση, που αποκαλύφθηκε στο Σαλόνι Αυτοκινήτου της Νέας Υόρκης τον Μάρτιο του 2016. Από το 2021 βρίσκονται στη δεύτερη γενιά τους

Εκδοχές 
Το μοντέλο έχει διατεθεί από 3 διαφορετικές εταιρείες:

 Την Toyota, ως Toyota 86 στην Ιαπωνία, την Αυστραλία και τη Νότια Αφρική, και ως Toyota GT 86 στην Ευρώπη.
 Τη Subaru, ως Subaru BRZ σε όλα τα κράτη διεθνώς.
 Την Scion, ως Scion FR-S και αποκλειστικά στη Βόρεια Αμερική.

Η μαζική παραγωγή των Toyota GT 86 και Subaru BRZ ξεκίνησε στις 16 Μαρτίου 2012, στην ίδια μονάδα παραγωγής. Εμφανισιακά, το Subaru διαφέρει κυρίως στην αισθητική του μπροστινού μέρους. Αντιθέτως, η εκδοχή που κατασκευάστηκε από την εταιρεία Scion, μεταξύ του 2012 και του 2016, και πωλήθηκε επίσημα μόνο στις Ηνωμένες Πολιτείες και στον Καναδά, διέφερε ελάχιστα από αυτήν της Toyota. Πρακτικώς, το Scion FR-S είχε μόνο λίγο χαμηλότερη τιμή πώλησης, προκειμένου να είναι πιο προσιτό στο νεανικό κοινό της Βόρειας Αμερικής.

Ειδικότερα η τρίτη εκδοχή, διατηρήθηκε στην παραγωγή έως τις 25 Οκτωβρίου 2016, λόγω της απόφασης της Toyota να καταργήσει την εταιρεία Scion, η οποία είχε ιδρυθεί το 2002, ως η «νεανική» θυγατρική της Toyota και ειδικά για τη Βόρεια Αμερική. Ως αποτέλεσμα, από τις 26 Οκτωβρίου 2016 όλα τα μοντέλα της Scion, μεταξύ των οποίων και το FR-S, συνέχισαν να πωλούνται πλέον με τα σήματα της Toyota, και ειδικά το FR-S ως Toyota 86.

Εμπορική τοποθέτηση 
Ειδικότερα στην παλέτα των μοντέλων της Toyota, το GT 86 θεωρήθηκε πρακτικά ως ο διάδοχος του Toyota Celica, το οποίο είχε αποσυρθεί από την αγορά το 2006 και χωρίς άμεσο διάδοχο τότε. Η ονομασία 86 (στα ιαπωνικά Hachi-Roku ή ハチロク) προήλθε από το ελαφρύ σπορ μοντέλο Toyota Corolla AE86, ένα πολύ αγαπητό μοντέλο της Toyota που κατασκευάστηκε μεταξύ του 1983 και του 1987. Επίσης, ο αριθμός 86 αναφέρεται και στις διαστάσεις των εμβόλων του κινητήρα, δηλαδή 86 χιλιοστά. Το GT 86 διατηρεί τη διάταξη του προκατόχου του, καθώς πρόκειται για 2-πορτο coupé με σαλόνι αυστηρά 2+2 θέσεων, όπως και το BRZ.

Από την άλλη, η ονομασία BRZ για την εκδοχή της Subaru προήλθε από το ακρωνύμιο της φράσης «Boxer engine, Rear-wheel drive & Zenith» (κινητήρας μπόξερ, πίσω κίνηση και ζενίθ), καθώς και τα δύο φέρουν τη διάταξη «κινητήρας μπροστά, πίσω κίνηση». Παρομοίως, η εκδοχή της Scion των ετών 2012 - 2016 είχε ονομαστεί FR-S από το ακρωνύμιο της φράσης «Front-engine, Rear-wheel drive, Sport» (κινητήρας μπροστά, πίσω κίνηση, σπορ).

Το Subaru BRZ είναι το πρώτο σπορ coupé μοντέλο της Subaru από το 1996, οπότε και σταμάτησε η παραγωγή του Subaru SVX (Alcyone SVX στην Ιαπωνία). Παρόλα αυτά, το BRZ δεν αποτελεί διάδοχο του SVX, καθώς είναι σημαντικά μικρότερο σε διαστάσεις και κυβισμό από το SVX.

Πρώτη γενιά

Κινητήρας 

Ο κινητήρας του GT 86 (κωδικός της Toyota 4U - GSE και κωδικός της Subaru FA20) είναι ένας ατμοσφαιρικός τετρακύλινδρος κινητήρας βενζίνης που χρησιμοποιεί την οριζόντια απέναντι διάταξη του κινητήρα boxer της Subaru. Η Toyota πρόσθεσε το σύστημα ψεκασμού της που είναι γνωστό ως D - 4S και χρησιμοποιεί την άμεση έγχυση. Ο κινητήρας έχει αναλογία συμπίεσης 12.5:1 και αποδίδει 200 ίππους (149 kW) στις 7.000 στροφές το λεπτό. Στα πλαίσια του σχεδιασμού του χαμηλού βάρους του 86, το αυτοκίνητο χρησιμοποιεί μια κουκούλα αλουμινίου, μια σταθερή οροφή και έναν κορμό, σε αντίθεση με ένα hatchback. Ο κινητήρας μπόξερ βρίσκεται ήδη και όσο το δυνατόν χαμηλότερα στο χώρο του κινητήρα, επιτυγχάνοντας κατανομή βάρους 53% μπροστά και 47% πίσω. Ο κινητήρας παρέχει ένα χαμηλότερο κέντρο βάρους, επιτρέποντας στον κινητήρα να καθίσει κάτω από το Nissan GT-R και μόλις 0,6 ίντσες ψηλότερα από το Lexus LFA.

Τα GT 86, BRZ και FR-S προσφέρονται με δύο κιβώτια 6 ταχυτήτων, που δημιουργήθηκαν από την εταιρεία Aisin : ένα 6-τάχυτο χειροκίνητο κιβώτιο ταχυτήτων και ένα 6-τάχυτο αυτόματο κιβώτιο ταχυτήτων, το οποίο έχει τροποποιηθεί από το Lexus IS-F. Η αυτόματη μετάδοση χρησιμοποιεί έναν παραδοσιακό υγρό σχεδιασμό του μετατροπέα ροπής, αλλά το λογισμικό του έχει σχεδιαστεί για να μιμείται την απόκριση ενός κιβωτίου ταχυτήτων διπλού συμπλέκτη. Το αυτόματο κιβώτιο προσφέρει στον οδηγό ευχέρεια επιλογής ανάμεσα σε 3 διαφορετικούς τρόπους οδήγησης : normal, sport και snow, δηλαδή κανονική οδήγηση, σπορ οδήγηση και οδήγηση στο χιόνι. Ένα διαφορικό περιορισμένης ολίσθησης είναι στάνταρ στις περισσότερες εκδόσεις και κράτη. Όλα τα οχήματα προσφέρονται με ζάντες 16 και 17 ιντσών. Και τα τρία αυτοκίνητα διαθέτουν προαιρετικά αεριζόμενα δισκόφρενα σε όλους τους τροχούς, με δύο εμβόλων δαγκάνες μπροστά, και είναι εξοπλισμένα με γόνατα Μακ-Φέρσον μπροστά και διπλά ψαλίδια πίσω.

Σχεδιασμός 

Το GT 86 έχει σχεδιαστεί γύρω από έναν κινητήρα μπόξερ, που βρίσκεται μπροστά και μεταδίδει την κίνηση στους πίσω τροχούς, εμπνευσμένο από το AE86. Η επίπεδη αρχιτεκτονική του κινητήρα μπόξερ επιτρέπει να τοποθετείται χαμηλά, επιτυγχάνοντας έτσι χαμηλότερο κέντρο βάρους, με αποτέλεσμα τα σπορ χαρακτηριστικά του χειρισμού κατά την οδήγηση. Ο εξωτερικός σχεδιασμός του GT 86 ήταν εμπνευσμένος από το κλασικό Toyota 2000GT. Σύμφωνα με τους σχεδιαστές του GT 86 : «Ο στόχος ήταν να δημιουργήσουν ένα σπορ αυτοκίνητο με αυθεντική κίνηση στους πίσω τροχούς, συναρπαστικό ύφος, εξαιρετικά ισορροπημένη απόδοση και χειρισμό, όπως και ευέλικτη χρησιμότητα».

Σαλόνι 
Το εσωτερικό διαθέτει μια διαμόρφωση αυστηρά 2+2 θέσεων, με τα μπροστινά καθίσματα χαμηλά. Τα πίσω καθίσματα αναδιπλώνονται, επιτρέποντας περισσότερο χώρο αποθήκευσης για μεγαλύτερα αντικείμενα.

Επιδόσεις 
 Τελική ταχύτητα: 233 χλμ/ώρα
 Επιτάχυνση: 0-100 χλμ/ώρα σε 7,6 δευτερόλεπτα

Δεύτερη γενιά

Αναφορές

Εξωτερικοί σύνδεσμοι 
 Η επίσημη ελληνική ιστοσελίδα του Toyota GT 86
 Η επίσημη ιαπωνική ιστοσελίδα του Toyota 86
 Η επίσημη βρετανική ιστοσελίδα του Toyota GT86
 Η επίσημη ελληνική ιστοσελίδα του Subaru BRZ
 Η επίσημη αμερικανική ιστοσελίδα του Subaru BRZ

GT 86
Μοντέλα Subaru
Σπορ αυτοκίνητα
Αυτοκίνητα ράλλυ